Document ID: 32004R0526

Uredba Komisije (ES) št. 526/2004
z dne 22. marca 2004
o spremembi specifikacije za ime, navedeno v Prilogi k Uredbi (ES) št. 1107/96 o registraciji geografskih označb in označb porekla (Espárrago de Navarra)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], in zlasti njenega člena 9,
ob upoštevanju naslednjega:
(1) V skladu s členom 9 Uredbe (EGS) št. 2081/92, je za ime Espárrago de Navarra, registrirano kot zaščitena geografska označba z Uredbo Komisije (ES) št. 1107/96 z dne 12. junija 1996 o registraciji geografskih označb in označb porekla po postopku iz člena 17 Uredbe Sveta (EGS) št. 2081 [2], Španija zahtevala spremembe opisa in geografskega območja.
(2) Natančno preverjanje zahteve je pokazalo, da predlagane spremembe niso majhnega pomena.
(3) V skladu s členom 9 Uredbe (EGS) št. 2081/92 bi bilo zato treba smiselno uporabiti postopek iz člena 6.
(4) Šteje se, da so predlagane spremembe skladne z Uredbo (EGS) št. 2081/92. Po njihovi objavi v Uradnem listu Evropske unije [3] Komisija ni prejela nobenega ugovora v skladu s členom 7 navedene uredbe.
(5) Spremembe bi bilo zato treba registrirati in objaviti v Uradnem listu Evropske unije -
SPREJELA NASLEDNJO UREDBO:
Člen 1
Spremembe v Prilogi I k tej uredbi se registrirajo in objavijo, kot to zahteva člen 6(4) Uredbe (EGS) št. 2081/92.
Povzetek glavnih točk specifikacije je podan v Prilogi II k tej uredbi.
Člen 2
Ta uredba začne veljati 20. dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. marca 2004

Labels: 3
18
17
6